Z A P I S N I K
2. sjednice Vijeća Mjesnog odbora Šestine održane 7. srpnja 2025. 
Zagreb, Šestinski trg 10 s početkom u 19,00 sati

Nazočni članovi Vijeća:
Kruno Vuk, Jure Tomičić, Ivana Mijatović, Vesna Osmec, Reana Senjković Svrčić i Jadranka Apostolovski.

Odsutni članovi Vijeća: 
Mirando Mrsić.

Predsjedava gospodin KRUNO VUK, predsjednik Vijeća.

Zapisnik vodi: Jure Tomičić


Predsjednik konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati, te otvara 2. sjednicu Vijeća Mjesnog odbora.

Predsjednik Vijeća daje zapisnik 1. sjednice na verifikaciju.
Vijeće prihvaća tekst Zapisnika 1. sjednice Vijeća.

Na prijedlog predsjednika Vijeće jednoglasno utvrđuje 


DNEVNI  RED

	1. 
	Prijedlog prioriteta MO Šestine za Plan komunalnih aktivnosti Gradske četvrti Podsljeme za 2026., donošenje  

	2. 
	Pitanja, prijedlozi i obavijesti




Ad1. Prijedlog prioriteta MO Šestine za Plan komunalnih aktivnosti Gradske četvrti Podsljeme za 2026., donošenje  

Uvodno obrazloženje iznosi Predsjednik Vijeća (ili se navodi ime i prezime Vijećnika kojem predsjednik dozvoli da izloži obrazloženje točke dnevnog reda).

Vijeće jednoglasno donosi


ZAKLJUČAK o Prijedlog  prioriteta MO Šestine za Plan komunalnih aktivnosti Gradske četvrti Podsljeme za 2026., donošenje  

(Zaključak se prilaže ovom zapisniku i njegov je sastavni dio.)

Ad2. Pitanja, prijedlozi i obavijesti

Predsjednik obavještava članove Vijeća o dosadašnjim neriješenim ili nezavršenim problemima:
· Živica u Šestinskom prilazu - živica strši na nogostup i sprečava kretanje jedinim nogostupom u toj ulici
· Stanje skloništa na području MO Šestine
· Pješački prijelaz uz spomenutu živicu i dalje nije bolje označen te stvara ugrozu za pješake jer nije vidljiv vozačima
· Prometno ogledalo na izlazu iz ulice Bjelevina potrebno je okrenuti jer sada stoji naopako (možda uslijed vjetra ili vandalskog čina)
· Preostalo je postavljanje uspornika sa pješačkim prijelazom na sjevernom izlazu iz groblja (vrh parkinga nasuprot groblja) kao i ulici Šestinska cesta u blizini križanja sa ulicom Bjelevina
· Nadstrešnice autobusnih stajališta kod ulice Potočani (oba smjera) i u ulici Šestinski Vijenac nasuprot kč. br. 34
· Vježbalište na poučnoj stazi Miroslavac potrebno sanirati
· Znak zabrane parkiranja na jedinom nogostupu u ulici Vince 
· Nedostaju obavijesne ploče na dječjim igralištima u ulici Sjevernjak i Šestinski vijenac
· Dječji park Sjevernjak još nije postavljena zaštitna barijera (stup) ili ograda na ulazu u park
· Semafor na križanju ulica Podrebernica i Šestinska cesta još uvijek nije postavljen
· Šestinski vrh i Ive serdara saniranje oborinske odvodnje
· Iscrtavanje parkinga kod Doma zdravlja Šestine 
· Prometno ogledalo na križanju ulica Šestinski Kraljevec i Pirovec Gornji 
· Klupe u parku kod prostora mjesne samouprave, na adresi Šestinski trg 10 su dotrajale i potrebno ih je urediti tj. u najmanju ruku prebojati
· Sabirne rešetke u ulicama su zatrpane te je potrebno izvršiti čišćenje slivnika i slivnih rešetki


Predsjednik predlaže formiranje novog parkinga za djelatnike Doma zdravlja (dječje igralište koje se ne koristi uz Dom zdravlja) kako bi se uklonile postavljene zaštitne barijere za parking koje su postavljene samovoljno. Vijeće se slaže da bi se trebao pronaći način koji će odgovarati i pacijentima kao i zaposlenicima.

Predsjednik također predlaže da Vijeće podrži inicijativu VGČ Podsljeme da se park na adresi Šestinski trg proglasi „Park dr. Stipića“ većini sugrađana znanog vrhunskog doktora i sportaša. 


Pitanja i prijedlozi članova Vijeća:

	Član Vijeća
	Kratak sadržaj pitanja ili prijedloga


	Vesna Osmec
	predlaže da se postavi još koja kanta za otpad u ulici prilaz K. Zdencu 





Sjednica je završila u 20:00 sati


KLASA: 024-08/25-003/1131
URBROJ: 251-13-11-4/009-25-2
Zagreb, 7. srpnja 2025.

Zapisnik vodio:
Jure Tomičić

Predsjednik
Vijeća Mjesnog odbora Šestine

KRUNO VUK


		

													
	Na temelju članka 16. Pravila Mjesnog odbora Šestine, Vijeće Mjesnog odbora Šestine, na 2. sjednici, 07. srpnja 2025., donijelo je
 

Z A K LJ U Č A K
o prioritetima za Plan komunalnih aktivnosti 
Gradske četvrti Podsljeme u 2026.  


1. Vijeće Mjesnog odbora Šestine raspravljalo je o prioritetima za Plan komunalnih aktivnosti Gradske četvrti Podsljeme u 2026. 

2. Vijeće je nakon rasprave donijelo prioritete za Plan komunalnih aktivnosti na području Mjesnog odbora Šestine.

3. Ovaj zaključak dostaviti će se Vijeću Gradske četvrti Podsljeme i Gradskom uredu za mjesnu samoupravu, promet, civilnu zaštitu i sigurnost.    

      (Tablica popisa prioriteta prilaže se ovom zaključku i njegov je sastavni dio)



KLASA: 024-08/25-003/1131 
URBROJ: 251-13-11-4/010-25-3
Zagreb, 07. srpnja 2025. 
				
                
                         PREDSJEDNIK VIJEĆA
 							     MJESNOG ODBORA ŠESTINE

                        Kruno Vuk 

